ΨΗΦΙΣΜΑ ΤΟΥ ΣΥΜΒΟΥΛΙΟΥ της 29ης Ιουνίου 1988 σχετικά με τις δραστηριότητες που πρέπει να αναληφθούν από το Κοινό Κέντρο Ερευνών ( ΚΚΕρ ) ( 88/C 197/03 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη :

την ανακοίνωση της Επιτροπής με τίτλο "Νέες προοπτικές για το Κοινό Κέντρο Ερευνών" η οποία υποβλήθηκε στο Συμβούλιο στις 29 Οκτωβρίου 1987, τις τροποποιημένες προτάσεις τις οποίες υπέβαλε η Επιτροπή στο Συμβούλιο στις 29 Μαρτίου 1988 και οι οποίες περιλαμβάνουν συγκεκριμένα ερευνητικά προγράμματα που θα εκτελεστούν από το Κοινό Κέντρο Ερευνών για την Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενέργειας, 1 . ΕΠΙΒΕΒΑΙΩΝΕΙ τον κοινοτικό χαρακτήρα του Κοινού Κέντρου Ερευνών ( ΚΚΕρ ) και θεωρεί ότι για τη μελλοντική επιτυχία του ΚΚΕρ έχει ζωτική σημασία το να φθάσει σε διεθνώς αναγνωρισμένο επιστημονικό επίπεδο και να αυξηθεί η ανταγωνιστικότητά του, προκειμένου να συμβάλει όσο το δυνατόν περισσότερο στην επίτευξη του κοινοτικού στόχου ενίσχυσης της επιστημονικής και τεχνολογικής βάσης της ευρωπαϊκής βιομηχανίας καθώς και της ενθάρρυνσής της προκειμένου να αυξήσει την ανταγωνιστικότητά της, και παροτρύνει την Επιτροπή να λάβει όλα τα αναγκαία μέτρα για την επίτευξη αυτού του στόχου, 2.ΘΕΩΡΕΙ ότι, προκειμένου να συμβάλει στην επίτευξη του στόχου της οικονομικής και κοινωνικής συνοχής της Κοινότητας, το ΚΚΕρ πρέπει συγχρόνως να αναλάβει πρακτικές και σημαντικές πρωτοβουλίες για την ενίσχυση της συνεργασίας με τα ερευνητικά κέντρα και τα εργαστήρια όλων των κρατών μελών, αναλαμβάνοντας με τον τρόπο αυτό το ρόλο του καταλύτη της ευρωπαϊκής επιστημονικής ολοκλήρωσης, 3.ΥΠΕΝΘΥΜΙΖΕΙ τα συμπεράσματα της 11ης Απριλίου 1988 όσον αφορά την ενίσχυση του ρόλου του Διοικητικού Συμβουλίου του ΚΚΕρ και κατά συνέπεια εκφράζει την ικανοποίησή του για την απόφαση της Επιτροπής σχετικά με την αναθεώρηση των αρμοδιοτήτων του Διοικητικού Συμβουλίου, 4.ΠΑΡΟΤΡΥΝΕΙ την Επιτροπή να θεσπίσει όλα τα αναγκαία μέτρα για τη βελτίωση της επιστημονικής αρτιότητας, της ανανέωσης και της κινητικότητας που προσωπικού εντός και εκτός του ΚΚΕρ, με σκοπό την ενίσχυση της ανταγωνιστικότητας του ΚΚΕρ και τη μείωση των συνολικών δαπανών προσωπικού, 5.ΘΕΩΡΕΙ ότι το ΚΚΕρ, πέρα από το κύριο έργο του, για την περίοδο 1988-1991, την εκτέλεση δηλαδή ειδικών προγραμμάτων συμπεριλαμβανομένης της προπαρασκευαστικής έρευνας, πρέπει να χρησιμοποιήσει τις εγκαταστάσεις και το ανθρώπινο δυναμικό που έχει στη διάθεσή του προκειμένου να ενισχύσει και να αναπτύξει τις εργασίες που εκτελεί για άλλες υπηρεσίες της Επιτροπής και για λογαριασμό τρίτων στους τομείς οι οποίοι εμπίπτουν στην αρμοδιότητά του, 6.ΠΙΣΤΕΥΕΙ ότι είναι βασικό να πραγματοποιούνται οι εργασίες του για λογαριασμό τρίτων, υπό τον έλεγχο του Γενικού Διευθυντή του ΚΚΕρ και σε συνεργασία με το Διοικητικό Συμβούλιο, με βάση σαφώς καθορισμένες συμβατικές ρυθμίσεις με τις υπηρεσίες της Επιτροπής και τους ενδιαφερόμενους τρίτους, 7.ΠΑΡΟΤΡΥΝΕΙ να διατεθεί, για την περίοδο 1988-1991, ένα διαρκώς αυξανόμενο τμήμα των συνολικών χρηματοδοτικών πόρων του ΚΚΕρ σε τέτοιες δραστηριότητες, προκειμένου να μπορέσουν να επιτευχθούν οι χρηματοδοτικοί στόχοι που εκτίθενται στο σημείο Β του παραρτήματος, 8.ΘΕΩΡΕΙ ότι, με βάση τους προαναφερόμενους χρηματοδοτικούς στόχους, η αρμόδια για τον προϋπολογισμό αρχή πρέπει να εγγράφει στο γενικό προϋπολογισμό των Ευρωπαϊκών Κοινοτήτων, σε ετήσια βάση, τις αναγκαίες δημοσιονομικές προβλέψεις λαμβάνοντας υπόψη, μεταξύ άλλων, τις προβλεπόμενες ερευνητικές συμβατικές εργασίες για λογαριασμό τρίτων για το συγκεκριμένο έτος καθώς και την εκτέλεση των δραστηριοτήτων που αναλήφθηκαν σ' αυτόν τον τομέα τα προηγούμενα έτη, 9.ΚΑΛΕΙ την Επιτροπή να περιλάβει τις κατάλληλες πληροφορίες για όλες τις προαναφερόμενες κατηγορίες δραστηριοτήτων στην ετήσια έκθεση εφαρμογής την οποία καλείται να υποβάλλει στο Ευρωπαϊκό Κοινοβούλιο και το Συμβούλιο, 10.ΣΚΟΠΕΥΕΙ, κατά τη διάρκεια του 1990 και μετά από εξέταση της προόδου που θα έχει σημειωθεί στον επαναπροσανατολισμό του ΚΚΕρ και των εργασιών του, να μελετήσει τις ενδεχόμενες προσαρμογές ή πρόσθετα μέτρα που απαιτούνται . ΠΑΡΑΡΤΗΜΑ Εκτίμηση του συνολικού κύκλου εργασιών του ΚΚΕρ ( 1988 έως 1991 ) ( εκατομμύρα ECU ) Α . Εκτέλεση του προγράμματος-πλαισίου μέσω ειδικών ερευνητικών προγραμμάτων και προπαρασκευαστικής έρευνας :

- ερευνητικά προγράμματα για την ΕΟΚ - ερευνητικά προγράμματα για την Ευρατόμ 251,7 448,3 Μερικό σύνολο Α 700 Β.Εργασίες για λογαριασμό τρίτων :

- επιστημονική και τεχνολογική στήριξη στην Επιτροπή 120 -εργασίες για εξωτερικούς τρίτους ιδιωτικούς ή δημόσιους οργανισμούς 130 Μερικό σύνολο Β 250 Σύνολο 950